Bathukamma Song: మంగ్లీ బత...
&nbsp;తమిళస్టార్ హీరో ధనుష్ రీసెంట్ మూవీ 'రైల్' ఇలా వచ్చింది, అలా వెళ్లిపోయింది. దీంతో ధనుష్ ఇప్పుడు 'కోడి' గా రాబోతున్నాడు. ఈ సినిమాలో ఈ కోడికి రెండు కోడి పెట్టలు ఉన్నాయి. అదేనండీ ఇద్దరు హీరోయిన్లు ఉన్నారని దాని అర్థం. ధనుష్ సరసన త్రిష , అనుపమ పరమేశ్వరన్ హీరోయిన్లుగా నటిస్తున్నారు. రాజకీయ నేపథ్యంలో సాగే కథతో దురై సెంథిల్ కుమార్ తెరకెక్కిస్తున్న ఈ సినిమాలోలో ధనుష్ ద్విపాత్రాభినయం చేస్తున్నట్లు తెలుస్తోంది. లేదా ఒకే పాత్ర రెండు షేడ్లలో కనిపించవచ్చు.&nbsp;
తాజాగా విడుదల సినిమా సినిమా ఫస్ట్&zwnj;లుక్ మోషన్ పోస్టర్&zwnj; గమనిస్తే ధనుష్ ఒక షేడ్ లో ఎప్పట్లాగే కనిపిస్తే మరో షేడ్ లో ఇదివరకు ఎప్పుడు కనిపించనట్లుగా గడ్డంతో కనిపిస్తున్నాడు. మోషన్ పోస్టర్&zwnj;తో సినిమాపై అంచనాలు మరింత పెరిగాయి. తమిళ ఇండస్ట్రీలో ధనుష్ అంటే ఒక మాస్ హీరో. ధనుష్ సినిమా వస్తోందంటే ప్రేక్షకుల్లో క్రేజ్ మామూలుగా ఉండదు. అయితే ధనుష్ ఇటీవల సినిమాలు మారి, తంగమగన్, తొడరి చిత్రాలు ఆశించిన ఫలితాల్ని ఇవ్వలేకపోయాయి. అయినప్పటికీ ఈ హీరోపై క్రేజ్ ఏ మాత్రం తగ్గలేదు. ఈ కోడి సినిమాతో అయినాపెద్ద హిట్ కొట్టాలనే ఆలోచనలో ధనుష్ ఉన్నాడు. ధనుష్&zwnj;కి తెలుగులో కూడా మంచి ఇమేజ్ ఉంది. కాబట్టి ఈ చిత్రాన్ని తెలుగులో కూడా రిలీజ్ చేసే అవకాశాలు ఉన్నాయి. దీపావళి కానుకగా అక్టోబర్ 27న ఈ సినిమా విడుదల కానుంది. మరి ధనుష్ ఈ 'కోడి' సినిమాతో అయినా అభిమానులకు బిర్యానీ విందు ఇస్తాడో లేదో చూడాలి.